Diari Oficial de la Generalitat Valenciana


Sumari del DOGV 3103, del 20-10-1997 (1997/10547)

ORDRE d'11 de setembre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10373


Data del document
:   11-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

3493 ORDRE d'11 de setembre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [97/X10831]
  
Els expedients han sigut iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització d'obertura i funcionament en diversos nivells educatius, amb la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.
  
Tots els expedients tenen informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius a cadascun dels centres que s'indiquen en l'annex, amb el número d'unitats i capacitat màxima de llocs escolars que s'hi especifiquen.
  
Segon
  
Modificar, si s'escau, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obliglatòria i les modificacions de les autoritzacions dels nivells encara no implantats esdevindran efectives progressivament, a mesura de la seua implantació efectiva des del començament del curs acadèmic 1997/98, excepte allò disposat en l'annex per a determinats centres. Així mateix, els centres mantindran l'autorització que tenien per a impartir ensenyaments anteriors a la LOGSE, mentre no s'extingisquen d'acord amb el calendari vigent d'aplicació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 11 de setembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Centre: Sagrat Cor de Meliana
  
Titular: Germanes Terciàries Caputxines
  
Adreça: Eduardo Romero, 6
  
Localitat: Meliana
  
Província: València
  
Codi: 09288313
  
Ensenyaments que s'autoritzen:
  
- 4 unitats d'Educació Secundària Obligatòria amb 118 llocs escolars
  
Composició resultant de la resta del Centre:
  
- 3 unitats d'Educació Preescolar
  
- 6 unitats d'Educació Primària amb 150 llocs escolars
  
- Reserva d'espais exclusius per a cicles formatius d'acord amb l'informe de la Unitat de Supervisió de Projectes i Construccions de 30 de març de 1994.
  
Centre: San Pablo-CEU
  
Titular: Fundación Universitaria San Pablo
  
Adreça: Ctra. de Montcada, km. 7
  
Localitat: Moncada
  
Província: València
  
Codi: 79228931
  
Ensenyaments que s'autoritzen:
  
- 12 unitats d'Educació Secundària Obligatòria amb 360 llocs escolars
  
- Modalitat de Tecnologia del Batxillerat.
  
Composició resultant de la resta del centre:
  
- 4 unitats d'Educació Infantil, II cicle, amb 100 llocs escolars
  
- 12 unitats d'Educació Primària amb 300 llocs escolars
  
- 8 unitats de Batxillerat amb 280 llocs escolars, modalitats: Ciències de la Natura i de la Salut, Humanitats i Ciències Socials (a més de la de Tecnologia que s'autoritza mitjançant aquesta ordre).
  
Centre: Florida Centre d'Ensenyament Secundari Tecnicoprofessional
  
Titular: Florida Centre de Formació, Coop. Valenciana
  
Adreça: Partida del Secanet, s/n
  
Localitat: Catarroja
  
Província: València
  
Codi: 14650993
  
Ensenyaments que s'autoritzen:
  
- 15 unitats d'Educació Secundària Obligatòria amb 450 llocs escolars
  
- 6 unitats de Batxillerat amb 205 llocs escolars de les modalitats d'Humanitats i Ciències Socials, Ciències de la Natura i de la Salut, i Tecnologia.
  
- 7 unitats dels 4 cicles formatius de grau superior següents:
  
\* Tècnic superior en Administració de Sistemes Informàtics amb 2 unitats i 60 llocs escolars
  
\* Tècnic superior en Administració i Finances amb 2 unitats i 60 llocs escolars
  
\* Tècnic superior en Gestió Comercial i Marketing amb 1 unitat i 30 llocs escolars
  
\* Tècnic superior en Manteniment d'Equipaments Industrials amb 2 unitats i 60 llocs escolars.
  
Composició resultant de la resta del Centre:
  
Reserva d'espais per a futurs cicles formatius (5 aules, d'acord amb l'informe del Servei de Gestió i Supervisió de Projectes i Construccions, de 31 de juliol de 1996).
  
Aquesta autorització té efectes de caràcter transitori per als cursos 1996/97 i 1997/98, en allò que es refereix a les unitats d'Educació Secundària Obligatòria, el nombre de les quals passarà a 8 amb caràcter definitiu des de l'inici del curs 1998/99, ja que les que s'autoritzen per als cursos esmentats obtenen els seus espais per la impartició nocturna dels cicles formatius (que ha de ser autoritzada per la Direcció Territorial de València).